《题静亭》
宋代·罗从彦

鼎创新亭静更幽，四时景象镇长留。端如和气里谈笑，恍若春风中泳游。

排闼山供蓝色重，凭栏水拥壁光浮。我来登赏无穷趣，好把篇诗与唱酬。

作者简介：（1072—1135）南剑州剑浦人，字仲素，世称豫章先生。从杨时学，又问学于程颐。高宗建炎四年，以特科授博罗主簿。后入罗浮山静坐，研习学问，绝意仕进，为朱熹所推尊。卒谥文质。有《豫章文集》等。